Keira Knightley verklap pienkvoet se naam | SARIE
FOTO Gallo Images / Getty Images	12 Augustusus 2015
Keira Knightley verklap pienkvoet se naam	deur SARIE.com-span
Die Pride and Prejudice-aktrise Keira Knightley en haar man, die musikant James Righton, het reeds in Mei hul eersteling verwelkom, maar volgens E! Online maak hulle nou eers die baba se geslag en naam bekend. People berig dat Keira tydens haar eerste onderhoud ná haar swangerskap heelwat oor haar dogtertjie, Edie, te sê gehad het: “Dit is ’n baie natuurlike liefde. Dit is nogal besonders.”
Die 30-jarige brunet voeg by dat ma-wees haar gehelp het om met nuwe oë na haar lyf te kyk:
Nadat jy die lewe geskenk het en jou kind geborsvoed het, besef jy; ‘Wow, my lyf is wonderlik en ek sal nooit weer nie daarvan hou nie’.
Keira het ook tydens dié onderhoud gesê sy is bly dat sy nie meer in haar 20’s is nie: “Ek was baie skaam. Dit het baie jare geneem om nie heeltyd te probeer om ander mense gelukkig te hou nie en om myself toe te laat om pret te hê.”